rejauldu/bengali-wikipedia huggingface dataset:
মারি-ক্রিস্তিন বারো (জন ২১ মার্চ ১৯৪৪) হলেন একজন ফরাসি অভিনেত্রী। তার অভিনীত প্রথম চলচ্চিত্র এরিক রোমেরের মা ন্যুই শে মোদ (১৯৬৯)। তিনি কুসাঁ কুসাঁ (১৯৭৫) চলচ্চিত্রে অভিনয়ের জন্য সর্বাধিক পরিচিত এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য চলচ্চিত্র হল ল্য দিস্ত্রে, পার্সেভাল ল্য গালো ও লামুর লাপ্রে-মিদি। ২০১০ সালে তার আত্মজীবনী দিস লং ওয়ে টু গেট টু ইউ প্রকাশিত হয়।  প্রারম্ভিক জীবন মারি-ক্রিস্তিন বারো ১৯৪৪ সালের ২১শে মার্চ ফ্রান্সের প্যারিসে এক ক্যাথলিক পরিবারে জন্মগ্রহণ করেন। তার মাতা মার্থা (বিবাহপূর্ব ভালমিয়ে) এবং পিতা মাক্স-অঁরি বারো। তার পিতামাত্র বিবাহবিচ্ছেদ হয় এবং তার পিতা তার কিশোর বয়সে মারা যান। তার মাতা তার সন্তানদের লালনপালন করতে সমর্থ ছিলেন না। মারি ও তার ভি অল্যাঁকে তার পিতামহী ফেলিসিত লালন পালন করেন। তার মাতা পরবর্তীকালে পুনরায় বিয়ে করেন এবং তার আরও সন্তান জন্মগ্রহণ করে। মারি তার চাচা জঁ-লুই বারো ও চাচী মাদেলিন র‍্যনোর নিকট অভিনয় শিখেন, যদিও তারা শুরুতে তাকে তার অভিনেত্রী হওয়ার স্বপ্ন পূরণে সমর্থন দেননি। তিনি মাধ্যমিক বিদ্যালয়ের মঞ্চনাটকে অভিনয় করতেন এবং পরে অভিনয়ের শিক্ষালয়ে ভর্তি হন।  কর্মজীবন বারো লোভ্র (১৯৬৭) দিয়ে টেলিভিশনে অভিনয় শুরু করেন। এরিক রোমেরের মা ন্যুই শে মোদ (১৯৬৯) দিয়ে তার চলচ্চিত্রে অভিষেক ঘটে। চলচ্চিত্রটি কান চলচ্চিত্র উৎসবে পাল্ম দরের জন্য মনোনীত হয়েছিল। ১৯৭০ সালে বারো পিয়ের রিশারের সাথে হাস্যরসাত্মক ল্য দিস্ত্রে চলচ্চিত্রে অভিনয় করেন। ১৯৭৫ সালে তিনি কুসাঁ কুসাঁ চলচ্চিত্রে অভিনয়ের জন্য জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি রোমেরের পরিচালনায় লামুর লাপ্রে-মিদি (১৯৭২)-এ ক্ষণিক চরিত্রে এবং প্যর্সেভাল ল্য গালোয়া (১৯৭৮) চলচ্চিত্রে গিনেভের চরিত্রে অভিনয় করেন।  ব্যক্তিগত জীবন বারোর প্রথম স্বামী প্রযোজক দানিয়েল তোসকান দ্যু প্লঁতিয়ে। তারা ১৯৬৫ সালে বিবাহ বন্ধনে আবদ্ধ হন। এই দম্পতির দুই সন্তান - দাভিদ ও আরিয়ান। বারো ১৯৯০ সালে পরিচালক রজার ভাদিমের সাথে বিবাহ বন্ধনে আবদ্ধ হন। ভাদিম ক্যান্সারে আক্রান্ত হয়ে ২০০০ সালে মৃত্যুবরণ করেন। বারো নিজেও স্তন ক্যান্সার উত্তরজীবী।  তথ্যসূত্র  বহিঃসংযোগ         বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ফরাসি অভিনেত্রী বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:প্যারিসের অভিনেত্রী বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:ফরাসি টেলিভিশন অভিনেত্রী বিষয়শ্রেণী:ফরাসি মঞ্চ অভিনেত্রী বিষয়শ্রেণী:ফ্রেঞ্চ ন্যাশনাল একাডেমি অব ড্রামাটিক আর্টসের প্রাক্তন শিক্ষার্থী বিষয়শ্রেণী:স্তন ক্যান্সার থেকে বেঁচে যাওয়া ব্যক্তি বিষয়শ্রেণী:অডিওবই পাঠক
মনজিৎ কুমার সিংহ একজন ভারতীয় রাজনীতিবিদ। তিনি ২০১০ বিহার বিধানসভা নির্বাচনে জনতা দল (ইউনাইটেড) সদস্য হয়ে বৈকুন্ঠপুর আসন থেকে বিহার বিধানসভার সদস্য নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:সমতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গোপালগঞ্জ জেলা, বিহারের ব্যক্তি বিষয়শ্রেণী:বিহার বিধানসভার সদস্য ২০১০-২০১৫
রিচার্ড ফ্রাঙ্কলিন লেনক্স টমাস প্রায়র (; ১ ডিসেম্বর ১৯৪০ - ১০ ডিসেম্বর ২০০৫) ছিলেন একজন মার্কিন স্ট্যান্ড-আপ কৌতুকাভিনেতা, অভিনেতা ও সামাজিক সমালোচক। তিনি তার পর্যবেক্ষণ ক্ষমতা ও গল্প-বলার ধরন দিয়ে বিস্তৃত দর্শকমহলে পৌঁছাতে সক্ষম হয়েছিলেন এবং তাকে সর্বকালের সেরা ও প্রভাবশালী স্ট্যান্ড-আপ কৌতুকাভিনয়শিল্পীদের একজন হিসেবে গণ্য করা হয়।  প্রায়র কনসার্ট চলচ্চিত্র ও রেকর্ডিঙের কাজ করেছেন, তন্মধ্যে রয়েছে রিচার্ড প্রায়র: লাইভ অ্যান্ড স্মোকিন (১৯৭১), দ্যাট নিগার্স ক্রেজি (১৯৭৪), ...ইজ ইট সামথিং আই সেইড? (১৯৭৫), বাইসেন্টেনিয়াল নিগার (১৯৭৬), রিচার্ড প্রায়র: লাইভ ইন কনসার্ট (১৯৭৯), রিচার্ড প্রায়র: লাইভ অন দ্য সানসেট স্ট্রিপ (১৯৮২) এবং রিচার্ড প্রায়র: হিয়ার অ্যান্ড নাউ (১৯৮৩)। অভিনেতা হিসেবে তিনি হাস্যরসাত্মক সিলভার স্ট্রিক (১৯৭৬), নাট্যধর্মী ব্লু কলার (১৯৭৮) এবং মারপিঠধর্মী সুপারম্যান থ্রি (১৯৮৩) চলচ্চিত্রে অভিনয় করেছেন। তিনি ও অভিনেতা জিন ওয়াইল্ডার একত্রে বেশ কয়েকটি কাজ করেছিলেন। তার আরেকজন সহকর্মী ছিলেন অভিনেতা, কৌতুকাভিনেতা ও লেখক পল মুনি।  প্রায়র একটি এমি পুরস্কার (১৯৭৩) এবং পাঁচটি গ্র্যামি পুরস্কার (১৯৭৪, ১৯৭৫, ১৯৭৬, ১৯৮১, ও ১৯৮২) অর্জন করেছেন। ১৯৭৪ সালে তিনি দুটি আমেরিকান একাডেমি অব হিউমার পুরস্কার এবং রাইটার্স গিল্ড অব আমেরিকা পুরস্কার জয় করেন। ১৯৯৮ সালে প্রথমবারের মত মার্কিন হাস্যরসের জন্য কেনেডি সেন্টার মার্ক টোয়েইন পুরস্কার প্রদান করা হয় প্রায়রকে। কমেডি সেন্ট্রালের সর্বকালের সেরা স্ট্যান্ড-আপ কৌতুকাভিনয়শিল্পী তালিকায় তার অবস্থান প্রথম। ২০১৭ সালে রোলিং স্টোন তাকে সর্বকালের সেরা ৫০ স্ট্যান্ড-আপ কৌতুকাভিনয় তালিকায় তাকে প্রথম স্থান প্রদান করে।  তথ্যসূত্র  বহিঃসংযোগ         বিষয়শ্রেণী:১৯৪০-এ জন্ম বিষয়শ্রেণী:২০০৫-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন কৌতুকাভিনেতা বিষয়শ্রেণী:আফ্রো-মার্কিন অভিনেতা বিষয়শ্রেণী:আফ্রো-মার্কিন কৌতুকাভিনেতা বিষয়শ্রেণী:আফ্রো-মার্কিন চলচ্চিত্র পরিচালক বিষয়শ্রেণী:আফ্রো-মার্কিন সামরিক কর্মকর্তা বিষয়শ্রেণী:ইলিনয়ের অভিনেতা বিষয়শ্রেণী:ইলিনয়ের কৌতুকাভিনেতা বিষয়শ্রেণী:ইলিনয়ের চলচ্চিত্র পরিচালক বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন জনসমক্ষে কৌতুক পরিবেশন শিল্পী বিষয়শ্রেণী:এমি পুরস্কার বিজয়ী বিষয়শ্রেণী:গ্র্যামি পুরস্কার বিজয়ী বিষয়শ্রেণী:গ্র্যামি আজীবন সম্মাননা পুরস্কার প্রাপক বিষয়শ্রেণী:ওয়ার্নার রেকর্ডসের শিল্পী বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:২০শ শতাব্দীর মার্কিন কৌতুকাভিনয়শিল্পী বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:মার্কিন কৌতুকাভিনেতা বিষয়শ্রেণী:আফ্রিকান-মার্কিন এলজিবিটিকিউ ব্যক্তি বিষয়শ্রেণী:ইলিনয়ের সামরিক কর্মকর্তা বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:রাইটার্স গিল্ড অব আমেরিকা পুরস্কার বিজয়ী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
upright|thumbnail|৩৫০ মিলিয়নে অধিক অনুসারী সহ ক্রিস্তিয়ানো রোনালদো ইন্সটাগ্রামে সর্বাধিক অনুসরণকারী ব্যক্তি।  upright|thumbnail|সেলিনা গোমেজ ২০১৫ থেকে প্ল্যাটফর্মে সবচেয়ে বেশি অনুসরণকৃত ব্যবহারকারী ছিলেন, ২০১৮ সালের শেষের দিকে তার সোশ্যাল মিডিয়া বিরতি পর্যন্ত।  এখানে ছবি এবং ভিডিও ভাগ করে নেওয়ার সামাজিক প্ল্যাটফর্ম ইন্সটাগ্রামে সর্বাধিক অনুসরণকারীদের সাথে শীর্ষ ৫০টি অ্যাকাউন্ট তালিকাভুক্ত রয়েছে।  পর্তুগিজ ফুটবলার ক্রিস্তিয়ানো রোনালদো ৩৫০ মিলিয়নের অধিক এবং মার্কিন সঙ্গীতশিল্পী আরিয়ানা গ্রান্দে ২৬৮ মিলিয়নের অধিক অনুসরণকারী ব্যক্তি। প্ল্যাটফর্মে ইনস্টাগ্রামের নিজস্ব ব্র্যান্ড অ্যাকাউন্ট রয়েছে, যার অনুসরণকারী সংখ্যা ৪২৪ মিলিয়নের অধিক; এবং এটি সামগ্রিকভাবে এযাবৎকালের সর্বাধিক অনুসরণকৃত অ্যাকাউন্ট। ১৪৪ মিলিয়নের অধিক অনুসরণকারী সহ ন্যাশনাল জিওগ্রাফিক দ্বিতীয় সর্বাধিক অনুসরণকৃত ব্র্যান্ড অ্যাকাউন্ট। সর্বমোট ২১টি অ্যাকাউন্ট সাইটে ১০০ মিলিয়ন অনুসরণকারী ছাড়িয়ে গেছে।  সর্বাধিক অনুসরণকৃত অ্যাকাউন্ট , নিম্নলিখিত সারণিতে ইন্সটাগ্রামে সর্বাধিক অনুসরণকৃত ৫০টি অ্যাকাউন্ট তালিকাবদ্ধ হয়েছে, মিলিয়ন অনুসরণকারীদের পাশাপাশি প্রতিটি ব্যবহারকারীর পেশা বা ক্রিয়াকলাপকে উল্লেখিত হয়েছে।  আরও দেখুন   List of most-liked Instagram posts  List of most-followed Facebook pages  List of most-followed Twitter accounts  List of most-followed TikTok accounts  সর্বাধিক সাবস্ক্রাইবকৃত ইউটিউব চ্যানেলের তালিকা  সর্বাধিক দেখা ইউটিউব ভিডিওর তালিকা  List of most-streamed artists on Spotify  List of most-streamed songs on Spotify  List of most-followed Twitch channels  তথ্যসূত্র  বিষয়শ্রেণী:২১শ শতাব্দী সম্পর্কিত তালিকা বিষয়শ্রেণী:ইন্টারনেট সম্পর্কিত সর্বোচ্চ তালিকা বিষয়শ্রেণী:ইন্সটাগ্রাম বিষয়শ্রেণী:ইন্সটাগ্রাম সম্পর্কিত তালিকা বিষয়শ্রেণী:সবচেয়ে জনপ্রিয় মিডিয়ার তালিকা
...দেহের তুলনায় কিউইর ডিম পৃথিবীর যেকোন প্রজাতির পাখির থেকে সবচেয়ে বড়? ... দাগি রাজহাঁস প্রায় ৮,০০০ মিটারেরেও বেশি উচ্চতা দিয়ে উড়তে সক্ষম? ...১৯৩২ সালের প্রায় ৭৫ বছর পর ২০০৬ সালে আবার কালো গুন্দ্রী পাখিটি দেখতে পাওয়া গিয়েছে? ...অন্যান্য পাখির মত দেশি গাঙচষার দুই ঠোঁট সমান নয় বরং নিচের ঠোঁট উপরেরটার তুলনায় প্রায় এক ইঞ্চি বড়?
গিণ্ডি দক্ষিণ ভারতের তামিলনাড়ু রাজ্যের চেন্নাই জেলার প্রশাসনিক একটি গুরুত্বপূর্ণ অঞ্চল৷ এটি চেন্নাইয়ের প্রবেশদ্বার নামে পরিচিত৷ গ্র্যান্ড সাদার্ন ট্রাঙ্ক রোড, ইনার রিং রোড, আন্না সালাই এবং মাউন্ট-পুন্তমল্লী সড়কের মিলনস্থল তথা আলান্দুরে অবস্থিত কাতিপারা জংশনhttps://www.sify.com/news/kathipara-growth-of-a-chennai-junction-imagegallery-features-pg3i45abbjfbi.html&ved=2ahUKEwjjtq_o_ILvAhU163MBHYcXBQQQFjAMegQIKxAC&usg=AOvVaw0cjianS1J4bjs1vz24xFKU&ampcf=1 এই লোকালয়ের অতিনিকটে অবস্থিত৷ অশোক লেল্যান্ডের সদর দপ্তর অবস্থিত হওয়ার পাশাপাশি এটি চেন্নাইয়ের অর্থনৈতিকভাবে অন্যতম গুরুত্বপূর্ণ৷ লোকালয়টির উত্তরে সঈদাপেট পূর্ব দিকে কোট্টুরপুরম ও আদিয়ার দক্ষিণ দিকে বেলাচেরি দক্ষিণ পশ্চিম দিকে আদমবক্কম ও আলান্দুর পশ্চিম দিকে সেন্ট থমাস মাউন্ট এবং উত্তর পশ্চিম দিকে ঈক্ষাটুতাঙ্গল রয়েছে৷ শহরের ক্ষেত্রের মধ্যে অবস্থিত একমাত্র জাতীয় উদ্যান হলো গিণ্ডি জাতীয় উদ্যান৷ এখানে রয়েছে ছোট বড় অনেক শিল্প৷ লোকিলয়টির নিকটে রয়েছে গিণ্ডি রেলওয়ে স্টেশন ও গিণ্ডি মেট্রো স্টেশন৷   পরিবহন  গিণ্ডি সড়ক ও ট্রেন পথে দেশের বাকি অংশের সাথে সুবিন্যস্ত৷ গিণ্ডি থেকে চেন্নাইয়ের বিভিন্ন স্থানের বাস পরিষেবা রয়েছে৷ চেন্নাই আন্তর্জাতিক বিমানবন্দর থেকে এটি ১০ কিলোমিটার দূরে অবস্থিত৷  ব্রিটিশ ভারতের সরকারি দপ্তর thumb|750px|left|গিণ্ডির বৈমানিক দৃশ্য মাদ্রাজ গভর্নর থাকতেন ফোর্ট সেন্ট জর্জ সরকারি আবাসনে৷ এই রাজাবাসে ছিলো দাফন স্থল, ঘোড়া, গাড়ি, এক্কাগাড়ি, লালবর্ণের বস্ত্রবিশিষ্ট ভারতীয় সৈন্যের শিবির৷Southern India painted by Lady Lawley described by F.E.Penny. A & C Black, prem London. 1914  এখানে বৃহদাকৃৃতি আবাস ও চারিদিকে দুষ্প্রাপ্য বাগানও ছিলো৷ এর কাছেই ছিলো গল্ফ, হকি প্রভৃৃতি খেলার ব্রিটিশ সময়কালীন খেলার মাঠ৷ এছাড়াও ছিলো ঘোড়দৌড়ের মাঠ, যা বর্তমানে গিণ্ডি রেস কোর্স নামে পরিচিত৷"Sir Arthur Lawley, Eloquent Knight Errant, David J, Hogg". Chapter 5 Ruler of the Raj. Lady Lawley Cottage (Western Australian Red Cross) 2008,  iBooks   প্রতিবছর গ্রীষ্মকালে মে থেকে অক্টোবর মাসের মধ্যে মাদ্রাজ সরকার ও আধিকারিকগণ সপরিবারে উদগমণ্ডলমে প্রমোদভ্রমণে যেতেন৷The Times Obituary for Lord Wenlock, 15 June 1932  গুরুত্বপূর্ণ স্থান  রাজভবন, চেন্নাই  গিণ্ডি প্রকৌশল মহাবিদ্যালয়  আন্না বিশ্ববিদ্যালয়  ভারতীয় প্রযুক্তিবিদ্যা প্রতিষ্ঠান মাদ্রাজ  চেন্নাই সর্পোদ্যান  ক্যান্সার গবেষণা প্রতিষ্ঠান, চেন্নাই  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
সন্দ্বীপ থানা বাংলাদেশের দক্ষিণ-পূর্ব উপকূলে বঙ্গোপসাগরে অবস্থিত চট্টগ্রাম জেলার অন্তর্গত সন্দ্বীপ উপজেলার একটি থানা।   প্রশাসনিক এলাকাসমূহ  সন্দ্বীপ উপজেলার ১টি পৌরসভা এবং ১৪টি ইউনিয়নের প্রশাসনিক কার্যক্রম সন্দ্বীপ থানার আওতাধীন।  পৌরসভা:  সন্দ্বীপ  ইউনিয়নসমূহ:  ১নং উড়িরচর (উপ-দ্বীপ)  ৩নং গাছুয়া  ৪নং সন্তোষপুর  ৬নং কালাপানিয়া  ৮নং হরিশপুর  ১০নং বাউরিয়া  ১১নং মুছাপুর  ১২নং রহমতপুর  ১৩নং আজিমপুর  ১৫নং মাইটভাঙ্গা  ১৬নং সারিকাইত  ১৭নং মগধরা  ১৮নং হারামিয়া  ১৯নং আমানউল্যা   আরও দেখুন   সন্দ্বীপ উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার থানা বিষয়শ্রেণী:সন্দ্বীপ উপজেলা
__TOC__  ০৬ আগস্ট ২০২২  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  দুইজনের ব্যবহারকারী নাম একই। Md.Motiur Rahman Sagor এর ব্যবহারকারী পাতা এবং মোঃ মতিউর রহমান সাগর অ্যাকাউন্ট থেকে তৈরি Md.Motiur Rahman Sagor নিবন্ধটির বিষয়বস্তুও একই। মোঃ মতিউর রহমান সাগর অ্যাকাউন্ট Md.Motiur Rahman Sagor এর ব্যবহারকারী পাতায় সম্পাদনাও করেছে। —শাকিল (আলাপ · অবদান) ০৬:৫৪, ৬ আগস্ট ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  নিশ্চিতকৃত ও বাধাদান করা হয়েছে। রিয়াজ (আলাপ) ১৩:৫৮, ৬ আগস্ট ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
বেঙ্গালুরু সিটি রেলওয়ে স্টেশন (স্টেশন কোড: এসবিসি), আনুষ্ঠানিকভাবে ক্রান্তিভেরা সাংল্লী রায়ান্ন রেলওয়ে স্টেশন  ভারতের কর্ণাটক রাজ্যের রাজধানী শহর বেঙ্গালুরুতে  রেল পরিষেবা প্রদানকারী প্রধান রেলওয়ে স্টেশন।  অবস্থান  এটি কেম্পেগৌড়া বাস স্টেশন জুড়ে অবস্থিত। রেল স্টেশনটির ১০ টি প্ল্যাটফর্ম এবং দুটি প্রবেশপথ রয়েছে। প্ল্যাটফর্ম  চেন্নাই ও সালাম রেললাইনের সাথে ১  নং থেকে ৭ নং প্ল্যাটফর্মে সংযোগ রয়েছে এবং ৮ নং থেকে ১০ নং প্ল্যাটফর্মে ট্রেন হাববলি-ধারওয়াদ থেকে যশবন্তপুরের মধ্য দিয়ে আসে। ব্যাঙ্গালোরে শহরতলি রেল পরিষেবা  ১ থেকে ৪ নং প্ল্যাটফর্ম থেকে দেওয়া হয়। ৫ থেকে ১০ নং প্ল্যাটফর্ম থেকে  ট্রেন মহীশূরের দিকে যায়। ৪ নং ও ৫ নং প্লাটফর্মের মাঝে রেলওয়ে লাইন আছে, যেটি রেলওয়ে ইয়ার্ড হিসাবে ব্যবহৃত হয়। ব্যাঙ্গালোর সিটি রেলওয়ে স্টেশন থেকে ৫ টি রেললাইন রয়েছে - হায়দ্রাবাদ, গুটিকল, কৃষ্ণরাজপুরম, চেন্নাই, হসুর, মহীশূর, হুবলি-ধারাওয়াদ, তুমকুর, বীরুর মাধ্যমে। বেঙ্গালুরু ক্যান্টনমেন্ট, বঙ্গারপেটের মধ্য দিয়ে ব্যাঙ্গালোর-চেন্নাই রেলপথটি সম্পূর্ণভাবে বিদ্যুতায়িত এবং ট্রেন পরিষেবার জন্য চালু রয়েছে। ব্যাঙ্গালোর-মহীশূর লাইন দুটি রেল ট্রাক বিশিষ্ট এবং বিদ্যুতায়িত। সংযোগ রেলওয়ে স্টেশনে নাম্মা মেট্রো-এর বেগুনি লাইনের মেট্রো স্টেশন রয়েছে, যা এপ্রিল ২০১৬ ৩০ এপ্রিল খোলা হয়। বেঙ্গালুরু মেট্রো রেল কর্পোরেশন লিমিটেড (বিএমআরসিএল) মেট্রো স্টেশন থেকে একটি ফুট ওভার ব্রিজ নির্মাণ করে রেল স্টেশনের সীমানা পর্যন্ত, দক্ষিণ পশ্চিম রেল, বাকি কাজ সম্পন্ন করে। ২০১৭ সালের জুন মাসে ফুট-ওভার-সেতু খোলা হয়।   কেম্পেগৌড়া বাস স্টেশন দ্বারা রেল স্টেশনটিতে বাস পরিষেবা প্রদান করা হয়। আরো দেখুন    মহীশূর-বেঙ্গালুরু রেলপথ  তথ্যসূত্র  বহিঃসংযোগ  বিষয়শ্রেণী:বেঙ্গালুরু জেলার রেলওয়ে স্টেশন বিষয়শ্রেণী:বেঙ্গালুরুর রেলওয়ে স্টেশন বিষয়শ্রেণী:কর্ণাটকের জংশন রেলওয়ে স্টেশন
টাইগার হিল বা গাংজ লা (এটি পয়েন্ট 5062 নামেও পরিচিত) হচ্ছে ভারতের কেন্দ্রশাসিত অঞ্চল লাদাখের দ্রাস-কার্গিল অঞ্চলের একটি পর্বত। এটি এই অঞ্চলের সর্বোচ্চ শৃঙ্গগুলির মধ্যে একটি। ১৯৯৯ সালের কার্গিল যুদ্ধের সময় পর্বতটি ব্যাপক আলোচনায় আসে। কারণ, এটি একটি গুরুত্বপূর্ণ যুদ্ধক্ষেত্র ছিল।   কৌশলগত গুরুত্ব  টাইগার হিল অঞ্চলের সর্বোচ্চ শৃঙ্গ হওয়ায়, এর উপর থেকে জাতীয় মহাসড়ক ১ডি-র উপর নজর রাখা যায়। মহাসড়কটি শ্রীনগরকে কার্গিলের সাথে যুক্ত করে এবং এটি  কার্গিল সেক্টরের প্রধান সরবরাহ পথ। তাই এর চূড়ায় অবস্থানরত যে কোনও শত্রু এই অঞ্চলের প্রধান ভারতীয় ইউনিট ৫৬ ব্রিগেডের সদর দফতরের উপর প্রত্যক্ষ নজর রাখতে পারত। এছাড়াও শত্রুপক্ষ জাতীয় হাইওয়ের দুইদিকের ২৫ কিলোমিটার দূর পর্যন্ত আর্টিলারি ফায়ারও চালাতে পারত। যার ফলে এই গুরুত্বপূর্ণ পথে ভারতীয় সৈন্যদের চলাচল এবং সরবরাহে বাধা ছিল। এছাড়াও টাইগার হিলের চূড়ার আশেপাশেও অনেক গুরুত্বপূর্ণ নজরদারি পয়েন্ট ছিল।   কার্গিল যুদ্ধে টাইগার হিল   পাকিস্তান সেনাবাহিনীর নর্দান লাইট ইনফ্যান্ট্রির সৈন্যরা টাইগার হিলের উপর কর্তৃত্ব বজায় রেখেছিল। শিখে রেজিমেন্টের অষ্টম ব্যাটালিয়ন (৮ টি শিখ) ১৯৯৯ সালের মে মাসের শেষদিকে টাইগার হিল আক্রমণ করার চেষ্টা করেছিল, তবে দুর্বল সমন্বয়, অপর্যাপ্ত আর্টিলারি সমর্থন এবং পাহাড়ে অবস্থানরত পাকিস্তানি বাহিনীর প্রতিরোধের কারণে তারা ব্যর্থ হয়েছিল। পাহাড়ে অবস্থানরত পাকিস্তানি সৈন্যরা ভারতের আরও কয়েকটি হামলা প্রতিহত করে। ফলশ্রুতিতে ভারতীয় সেনারা পাহাড়ের চারপাশে পরিখা খনন করে। ৩ জুলাই বিকাল ৫টা ১৫ ঘটিকায় একটি আর্টিলারি গোলাবর্ষণের মধ্য দিয়ে চূড়ান্ত আক্রমণ শুরু হয়। ৮ শিখ ব্যাটালিয়ান পর্বতের বাম দিক দিয়ে, নাগা রেজিমেন্টের ২য় ব্যাটালিয়ন (২ নাগা) ডান প্রান্ত দিয়ে এবং ঘটক প্লাটুন, আলফা এবং চার্লি কোম্পানির ১৮ তম ব্যাটালিয়নের দ্য গ্রেনেডিয়ার্স (১৮ গ্রেনেডিয়ার্স) পর্বতের পিছনের দিকের এক হাজার ফুট লম্বালম্বি খাড়া পাহাড়টি বেয়ে উঠে। কয়েক দিন ধরে চূড়ান্ত লড়াইয়ের পর ১৮ জুলাই সকালে ১৮ গ্রেনেডিয়ার্স টাইগার হিলের চূড়াটি দখল করে।   তথ্যসূত্র   বিষয়শ্রেণী:কার্গিল জেলা বিষয়শ্রেণী:কার্গিল যুদ্ধ বিষয়শ্রেণী:লাদাখের ভূমিরূপ
পলাশের বিয়ে হলো ২০২৪ সালের একটি বাংলা ভাষার ভারতীয় রোমান্টিক কমেডি চলচ্চিত্র। এটি পরিচালনা করেছেন প্রেমেন্দু বিকাশ চাকী। ছবিটি রোডশো ফিল্মসের ব্যানারে ২০২৪ সালের ৯ ফেব্রুয়ারী ওটিটি প্লাটফর্ম জি৫ এবং ১৪ ফেব্রুয়ারি জি বাংলা সিনেমায় মুক্তি পায়।   পটভূমি  পলাশ উত্তর কলকাতার ঐতিহ্যবাহী যৌথ পরিবার থেকে এসেছেন। তার ঠাকুমা তার মৃত্যুর আগে তার বিয়ে দেখতে চান। পলাশ শালিনীর প্রেমে পড়ে, কিন্তু শালিনীর আলাদা মূল্যবোধ এবং জীবনধারা রয়েছে যা তাদের পরিবারের সংস্কৃতির সাথে খাপ খায় না।   অভিনয় শিল্পী   শালিনী চরিত্রে মিমি চক্রবর্তী  পলাশ চরিত্রে সোমরাজ মৈতি  পলাশের ঠাকুমা চরিত্রে অলোকানন্দ রায়  বিশ্বজিৎ চক্রবর্তী  অঞ্জনা বসু  দোলন রায়  শুভ্রজিৎ দত্ত  রজত গঙ্গোপাধ্যায়   তথ্যসূত্র    বহিঃসংযোগ   বিষয়শ্রেণী:২০২৪-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:জি৫-এর মৌলিক চলচ্চিত্র
চুজান্‌ফা ১৪০৭ সাল থেকে ১৪২২ সাল পর্যন্ত আহোম রাজ্যে রাজত্ব করা স্বর্গদেউ। তিনি চুডাংফার তিন পুত্রের জ্যেষ্ঠ ছিলেন। কম বয়সে বাবার মৃত্যুর পরে ১৮০৭ সালে চুজান্‌ফা রাজ্যপাট পান। তার পনেরো বছরের রাজত্বকালের কোনো গুরুত্বপূর্ণ ঘটনা বুরঞ্জীতে লিপিবদ্ধ নেই। ১৪২২ সালে তার মৃত্যুর পরে ছেলে চুফক্‌ফা স্বর্গদেউ হয়।  পাদটিকা  তথ্যসূত্র       বিষয়শ্রেণী:আহোম রাজ্য বিষয়শ্রেণী:আহোম রাজা বিষয়শ্রেণী:১৪২০-এর দশকে মৃত্যু
থাম্ব|তাওহীদের পতাকা, যা সাধারণত ইসলামের প্রতিনিধিত্বকারী পতাকা হিসেবে ব্যবহৃত হয়। ইসলামী পতাকা হলো খিলাফত, ধর্মীয় রাষ্ট্র, নাগরিক সমাজ, সামরিক বাহিনী বা ইসলামের সাথে সম্পর্কিত অন্যান্য সত্তার প্রতিনিধিত্বকারী একটি বিশেষ পতাকা। ইসলামি পতাকাগুলির একটি স্বতন্ত্র ইতিহাস রয়েছে; বিশেষ রঙ, শিলালিপি বা বিশেষ চিহ্ন অঙ্কিত পতাকা ( যেমন: অর্ধচন্দ্রাকৃতি ও তারকা) খুব জনপ্রিয় পছন্দ। ইসলামের নবী মুহাম্মদ সা. এর সময় থেকেই ঐতিহ্য অনুযায়ী নির্দিষ্ট রঙের পতাকা ইসলামের সাথে যুক্ত ছিল। তারপর থেকে, ঐতিহাসিক খিলাফত, আধুনিক জাতি রাষ্ট্র এবং নির্দিষ্ট সম্প্রদায়ের পাশাপাশি ধর্মীয় আন্দোলনগুলিও তাদের ইসলামী পরিচয়ের প্রতীক হিসাবে পতাকা গ্রহণ করেছে। তথ্যসূত্র বিষয়শ্রেণী:পতাকা বিষয়শ্রেণী:ধর্মীয় পতাকা বিষয়শ্রেণী:ইসলামি প্রতীক
মূল ব্যবহার  This template uses information from the NASA Solar Eclipse Database when invoked using the following syntax {{Infobox solar eclipse|YYYYMonDD}} Here, YYYY is the year, Mon is the three letter abbreviation for the month, and DD is the two digit abbreviation for the day.  For example, 2015Mar20 for March 20, 2015.   উন্নত ব্যবহার  {{Infobox solar eclipse|YYYYMonDD |date             = <!-- {{Start date|YYYY|MM|DD}} --> |image            =  |caption          =  |map              =  |map_caption      =  |type_ref         =  |nature           =  |gamma            =  |magnitude        =  |saros            =  |saros_sequence   =  |saros_total      =  |max_eclipse_ref  =  |duration         =  |location         =  |coords           = <!-- {{Coord|NNNNN|NNNNN|type:landmark|display=inline,title}} --> |max_width        = <!-- {{Convert|NNNNN|km|abbr=on}} --> |times_ref        =  |start_partial    =  |start_total      =  |start_central    =  |greatest_eclipse =  |end_central      =  |end_total        =  |end_partial      =  }}  nature should be "Total", "Annular", "Hybrid" or "Partial" (without speechmarks).   Microformat
মোহাম্মদ খালেদুর রহমান টিটো( ১ মার্চ ১৯৪৫- ১০ জানুয়ারি ২০২১)  একজন বাংলাদেশ আওয়ামী লীগের রাজনীতিবিদ, সাবেক মন্ত্রী এবং যশোর-৩ আসনের সংসদ সদস্য।  প্রাথমিক জীবন  ১৯৪৫ সালের ১ মার্চ কলকাতায় জন্মগ্রহণ করেন। পিতা মরহুম অ্যাডভোকেট হবিবুর রহমান। মাতা মরহুম করিমা খাতুন। সাত ভাইবোনের মধ্যে টিটো দ্বিতীয়।তিনি ১৯৬০সালে ঐতিহ্যবাহী বিদ্যাপীঠ যশোর জিলা স্কুল থেকে ম্যাট্রিক পাশ করেন।একই ব্যাচের জনাব তরিকুল ইসলাম তারা স্কুল জীবনের বাল্যবন্ধু।১৯৬৩ সালে ঢাকার কায়েদে আজম কলেজ থেকে ইন্টারমিডিয়েট পাস করেন। ১৯৬৭ সালে কারাগারে থাকার সময়ই যশোর সরকারি এম. এম কলেজ থেকে তার গ্রাজুয়েশন হয়। রাজশাহী বিশ্ববিদ্যালয়ে পরিসংখ্যান বিভাগে মাস্টার্সে ভর্তি হলেও রাজনৈতিক কারণে পড়া শেষ করতে পারেননি টিটো।   পেশা  ১৯৬৩ সালে যশোর এমএম কলেজে পড়ার সময় ছাত্র ইউনিয়নের মাধ্যমে রাজনীতি হাতে খড়ি হয় খালেদুর রহমান টিটোর। পরে বাম ধারার শ্রমিক রাজনীতিতে জড়িয়ে পড়েন।১৯৭৪ সাল থেকে ন্যাশনাল আওয়ামী পার্টি (ভাসানী-ন্যাপ) করা এ নেতা ১৯৭৮ সালে প্রেসিডেন্ট নির্বাচনে ন্যাপের পক্ষ থেকে জিয়াউর রহমানকে সমর্থন দিয়েছিলেন। পরে ১৯৮১ সালে ‘গণতান্ত্রিক পার্টি’ গঠিত হলে তিনি স্ট্যান্ডিং কমিটির সদস্য হন।১৯৮৪ সালে যশোর পৌরসভার চেয়ারম্যান নির্বাচিত হন।তিনি জাতীয় পার্টির মহাসচিব হিসাবে দায়িত্ব পালন করেছিলেন। ১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির মনোনয়ন নিয়ে যশোর-৩ আসন থেকে সংসদ সদস্য নির্বাচিত হয়ে ছিলেন। সে মেয়াদে তিনি মন্ত্রী ছিলেন।তিনি বাংলাদেশ জাতীয়তাবাদী দলেও কাজ করেছেন। ১৯৮৭ সালে তিনি জাতীয় পার্টির কেন্দ্রীয় সাংগঠনিক সম্পাদক হন। ১৯৯১ এর শেষে জাতীয় পার্টির মহাসচিব হন এবং ১৯৯৬ সালে নির্বাচনের আগমুহূর্ত পর্যন্ত তিনি এ দায়িত্ব পালন করেন। তিনি ২০০০ সালের ৯ মার্চ বাংলাদেশ আওয়ামী লীগ সভানেত্রী শেখ হাসিনাকে ফুল উপহার দিয়ে বাংলাদেশ আওয়ামী লীগে যোগ দিয়েছিলেন।  তিনি ২০০৮ সালের ২৯ ডিসেম্বরের নবম জাতীয় সংসদ নির্বাচনে যশোর-৩ আসন থেকে বাংলাদেশ আওয়ামী লীগের প্রার্থী হিসাবে সংসদ সদস্য নির্বাচিত হন।  ২০০২ সালের ২২ এপ্রিল সাবেক মন্ত্রী তারিকুল ইসলাম, দৈনিক লোকসমাজের প্রকাশক, মানহানির অভিযোগে মামলা করেন।  ২০১৫ সালের মার্চ মাসে যশোরের তার বাড়িতে হামলা করা হয়েছিল।   পারিবারিক জীবন  ১৯৭২ সালের ১৮ মে যশোর শহরের চুড়িপট্টি এলাকার মেয়ে রওশন আরা বেগম বিন্তকের সঙ্গে বিবাহবন্ধনে আবদ্ধ হন তিনি। তিনি তিন পুত্রসন্তানের জনক। তার স্ত্রী ২০০৭ সালে মারা যান।  তার বড় ছেলে বড় ছেলে মাশুক হাসান জয় একজন ব্যাবসায়ী  তার মেজ ছেলে খালিদ হাসান জিউস একজন আইনজীবী  মৃত্যুঃ  তিনি ২০২১ সালের ১০ ই জানুয়ারী বার্ধক্যজনিত রোগে মৃত্যু বরণ করেন   তথ্যসূত্র   বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:বাংলাদেশের সাবেক মন্ত্রী বিষয়শ্রেণী:তৃতীয় জাতীয় সংসদ সদস্য বিষয়শ্রেণী:১৯৪৫-এ জন্ম বিষয়শ্রেণী:২০২১-এ মৃত্যু বিষয়শ্রেণী:জাতীয় পার্টির রাজনীতিবিদ বিষয়শ্রেণী:এরশাদের মন্ত্রিসভার সদস্য
২০২২ দক্ষিণ আফ্রিকা ক্রিকেট দলের ইংল্যান্ড সফর দ্বারা নিচের যেকোনও একটি বোঝানো যেতে পারে:   ২০২২ দক্ষিণ আফ্রিকা নারী ক্রিকেট দলের ইংল্যান্ড সফর, ২০২২ সালের জুন ও জুলাই মাসে ইংল্যান্ডে দক্ষিণ আফ্রিকা নারী ক্রিকেট দলের সফর  ২০২২ দক্ষিণ আফ্রিকা পুরুষ ক্রিকেট দলের ইংল্যান্ড ও ওয়েলস সফর, ২০২২ সালের জুলাই, আগস্ট ও সেপ্টেম্বর মাসে ইংল্যান্ড ও ওয়েলসে দক্ষিণ আফ্রিকা পুরুষ ক্রিকেট দলের সফর
থাম্ব|ইয়াহিয়া ইবনে খালিদের সমাধি ইয়াহিয়া ইবনে খালিদ (  ; মৃমৃত্যু-৮০৬ সাল) ছিলেন খালিদ ইবনে বার্মাকের পুত্র। তিনি শক্তিশালী ইরান-আসিরিয়ান বার্মাকিডস পরিবারের সদস্য ছিলেন। ৭৬৫ সালের দিকে, তিনি খলিফা আল-মনসুর কর্তৃক অধরবাজায়নে নিযুক্ত হন। ইয়াহিয়ার পুত্র ফাদল ইবনে ইয়াহইয়া রায়েতে জন্মগ্রহণ করেছিল ,এবং একসময়ে খলিফা আল-মাহদীর পুত্র হারুনের জন্ম হয়েছিল ৭৭৮ সালে। আল-মাহদি ইয়াহিয়াকে হারুনের শিক্ষার দায়িত্ব দিয়েছিলেন।  আল-হাদী যখন খলিফা ছিলেন তখন ইয়াহিয়া খলিফা হারুনের পরিবর্তে তাঁর নিজের পুত্রের উত্তরাধিকারী হিসাবে ঘোষণা করা থেকে বেশ কয়েকবার ব্যর্থ হন। অবশেষে তিনি তা করেন এবং ইয়াহিয়াকে কারাগারে বন্দী করলেন। কিন্তু তার কিছুকাল পরে মারা গেলেন। হারুন যখন হারুন আল-রশিদ হিসাবে খলিফা হয়েছিলেন, তিনি ইয়াহিয়াকে উজির হিসেবে নিয়োগ করেছিলেন । তার প্রভাবে খলিফা বাগদাদে ভারত থেকে বহু বিদ্বান এবং মাস্টার, বিশেষত বৌদ্ধদের আমন্ত্রণ জানিয়েছিলেন। এই সময়ে মুসলিম এবং অমুসলিম উভয় গ্রন্থের একটি তালিকা তৈরি করেছিলেন , কিতাব আল-ফিহ্রিস্ট , বৌদ্ধ রচনার একটি তালিকা অন্তর্ভুক্ত করেছিলেন। এর মধ্যে বুদ্ধের পূর্ববর্তী জীবন নিয়ে রচিত কিতাব আল-বুদ হল একটি আরবি সংস্করণ ।   তাঁর তিন পুত্র ছিল, যার মধ্যে জাফর তাঁর উজির হয়েছিলেন, মুসা দামাস্কাস শাসন করেছিলেন এবং ফাদল ছিলেন তৎকালীন মিশরের খুরাসানের গভর্নর হয়েছিলেন। ৮০৩ সালে তার পরিবারের মর্যাদাহানির শিকার হয় এবং তাকে কারাগারে বন্দী করা হয় ।যেখানে তিনি ৮০৬ সালে মারা যান (গল্প অনুসারে, কারণ তার ছেলে জাফর হারুন আল-রশিদের বোনের সাথে সম্পর্ক ছিল । সম্ভবত পরিবারটিও অনেক শক্তিশালী ছিল )।   আরও দেখুন    বারমাকিডস   তথ্যসূত্র    খালিদের কথা উল্লেখ করে উইলিয়াম মুর লিখেছেন খিলাফতের 62 অধ্যায় ।  বিষয়শ্রেণী:আরব্য রজনীর চরিত্র বিষয়শ্রেণী:৯ম শতাব্দীর ইরানি ব্যক্তি বিষয়শ্রেণী:হারুনুর রশিদ বিষয়শ্রেণী:৮০৬-এ মৃত্যু বিষয়শ্রেণী:৮ম শতাব্দীতে জন্ম বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
সেঁজুতি ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের পাঁচ থেকে নয় বছর বয়সী কুমারী মেয়েরা কার্তিক মাসের সংক্রান্তি থেকে অগ্রহায়ণ মাসের শেষদিন (সংক্রান্তি) পর্যন্ত একমাসব্যাপী প্রতি সন্ধ্যায় বাড়ির আঙিনায় আলপনা দিয়ে ও প্রদীপ জ্বালিয়ে এই ব্রত পালন করে। ব্রতের উদ্দেশ্য হল ভালো স্বামী ও পরিবার লাভ, সপত্নী-নিবারণ, সন্তানলাভ, সর্বপ্রকার ধন-সম্পত্তির রক্ষা ও বৃদ্ধি এবং সুখ-শান্তিতে জীবনযাপন। ব্রতের আল্পনা ও ছড়ায় কুমারী মনের এসব উদ্দেশ্য এবং বাস্তব জীবনসমস্যাই প্রতিফলিত হয়।  ব্রতের নিয়ম গ্রাম-বাংলার বসতবাড়ির মেঠো আঙিনা বা শানের মেঝেতে এই ব্রত করা হয়। অশাস্ত্রীয় মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।  সেঁজুতি ব্রতের তিনটি পর্যায় আছে। যথা: আহরণ, ক্রিয়া ও ছড়া।  প্রথম পর্যায়ে ব্রত পালনের প্রয়োজনীয় উপচার অর্থাৎ একটি কলসী, আতপ চালের গুঁড়োয় তৈরী পিটুলি, প্রচুর পরিমাণে দূর্বা ঘাস, ধূপ, প্রদীপ ও একটি জলঘট সংগ্রহ করতে হয়।  দ্বিতীয় পর্যায়ে কুমারী মনের কামনা বাস্তবায়নের আশায় পিটুলি দিয়ে তৈরী শিবমূর্তি, শিবমন্দির, গঙ্গাযমুনা, গাছ, বাসগৃহ, গৃহকর্তা, রান্নাঘর, তৈজসপত্রাদি ও গয়না, দশপুতুল, 'হাতে পো কাঁখে পো' প্রভৃতি ৫২টি বিষয়ের রেখাচিত্রে আলপনা অঙ্কন করতে হয়। তৃতীয় পর্যায়ে প্রতিটি রেখাচিত্রের উপর একটি করে দূর্বা দিয়ে মনোস্কামনা পূরণের জন্য ৫২টি ছড়া আবৃত্তি করে করতে হয়। ব্রতের শেষে দূর্বা ঘাসগুলি আঙিনা থেকে তুলে কলসীতে রেখে গলবস্ত্র হয়ে প্রণাম করা হয়।  চারবছর নিয়মমাফিক ব্রতপালনের পর তিনজন ব্রাহ্মণকে ভোজন সহযোগে কাপড়, চাদর, পঞ্চামৃতসহ মধুপর্কের বাটি ও দক্ষিণাদান করে ব্রতটি উদযাপিত হয়।  তথ্যসূত্র    বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত